CELEX: 62010CN0130
Language: hu
Date: 2010-03-11 00:00:00
Title: C-130/10. sz. ügy: 2010. március 11-én benyújtott kereset — Európai Parlament kontra az Európai Unió Tanácsa

22.5.2010   
            
            
               HU
            
            
               Az Európai Unió Hivatalos Lapja
            
            
               C 134/26
            
         2010. március 11-én benyújtott kereset — Európai Parlament kontra az Európai Unió Tanácsa
   (C-130/10. sz. ügy)
   2010/C 134/40
   Az eljárás nyelve: angol
   
      Felek
   
   
      Felperes: Európai Parlament (képviselők: E. Perillo, K. Bradley, A. Auersperger Matić meghatalmazottak)
   
      Alperes: az Európai Unió Tanácsa
   
      Kereseti kérelmek
   
   A felperes azt kéri, hogy a Bíróság
   
               —
            
            
               semmisítse meg az Oszáma bin Ládennel, az Al-Qaida [helyesen és a továbbiakban: al-Kaida] hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet (1) módosításáról szóló, 2009. december 22-i 1286/2009/EU tanácsi rendeletet (2);
            
         
               —
            
            
               rendelje el a rendelet joghatásainak fenntartását arra az időre, amíg ahelyett új rendelet kerül meghozatalra;
            
         
               —
            
            
               az Európai Unió Tanácsát kötelezze a költségek viselésére.
            
         
      Jogalapok és fontosabb érvek
   
   Az Európai Parlament álláspontja szerint az Oszáma bin Ládennel, az al-Kaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet módosításáról szóló, 2009. december 22-i 1286/2009/EU tanácsi rendelet az alábbi indokok miatt érvénytelen:
   
               —
            
            
               annak céljára és tartalmára tekintettel a rendelet meghozatalának helyes jogalapja az Európai Unió működéséről szóló szerződés 75. cikke;
            
         
               —
            
            
               másodlagosan, az Európai Unió működéséről szóló szerződés 215. cikke alapján történő eljárás feltételei nem teljesültek, mivel a tervezet érvényesen nem került előterjesztésre, és a Tanács előzőleg nem hozott az Európai Unióról szóló szerződés V. címének 2. fejezete szerinti határozatot.
            
         Amennyiben a Bíróság megsemmisíti a vitatott rendeletet, a Parlament ennek ellenére azt kéri, hogy a Bíróság, mérlegelési jogát gyakorolva, az EUMSZ 264. cikke második bekezdésének megfelelően tartsa fenn a vitatott rendelet joghatásait addig, amíg ahelyett új rendelet kerül meghozatalra.
   
      (1)  HL L 139., 9. o.; magyar nyelvű különkiadás 18. fejezet, 1. kötet, 294. o.
   
      (2)  HL L 346., 42. o.